ບັນດານັກວິທະຍາສາດ ຄົ້ນພົບ ວິທີຕໍ່ສູ້ພະຍາດ ດ້ວຍ ມັນດ້າງຫວານສີສົ້ມ
​ມັນ​ດ້າງ​ຫວານ ເນື້ອສີ​ສົ້ມ ທີ່​ສົມບູນ​​ດ້ວຍວິຕາ​ມິນ ​A ​ສາມາດ​ຕັດອັດຕາ ​ອາການຖອກ​ທ້ອງ​ ຂອງ​ພວກ​ເດັກນ້ອຍ ​ລົງເຖິງ 40 ຫາ 50 ​ເປີ​ເຊັນ ອິງ​ຕາມ​ການ​ສຶກສາຄົ້ນຄວ້າ​ໃໝ່ນີ້.
ບັນດານັກຄົ້ນຄວ້າ ໄດ້ຊ່ວຍຫລຸດຜ່ອນ ບັນຫາສຸຂະພາບ ທີ່ ສຳຄັນ ດ້ວຍມັນດ້າງ ແບບງ່າຍດາຍ ໂຄງການນຶ່ງ ທີ່ຊ່ວຍພວກກະສິກອນ ຂະໜາດນ້ອຍ ຢູ່ໃນ ປະເທດ Mozambique ປູກມັນດ້າງຫວານ ເນື້ອສີສົ້ມ ທີ່ ສົມບູນດ້ວຍ ວິຕາມິນ A ສາມາດຕັດອັດຕາ ອາການຖອກທ້ອງ ຂອງພວກເດັກນ້ອຍ ລົງເຖິງ 40 ຫາ 50 ເປີເຊັນ ອິງຕາມການ ສຶກສາຄົ້ນຄວ້າໃໝ່ ມັນເປັນຄັ້ງທຳອິດ ທີ່ໂຄງການພັດທະນາດັ່ງກ່າວ ແນເປົ້າໝາຍ ໃສ່ຜະລິດຜົນກະສິກຳ ທີ່ເຫັນວ່າ ສາມາດສົ່ງເສີມສຸຂະພາບ ນຳດ້ວຍ ຜູ້ສື່ຂ່າວ ວີໂອເອ Steve Baragona ມີລາຍງານ ຊຶ່ງໄຊຈະເລີນສຸກ ຈະນຳມາສະເໜີທ່ານໃນອັນດັບຕໍ່ໄປ ການຂາດແຄນ ວິຕາມິນ A ນັ້ນ ຈະເພີ້ມຄວາມສ່ຽງ ຕໍ່ການຕິດແປດພະຍາດຮ້າຍແຮງ ແລະ ເຖິງແກ່ຄວາມຕາຍໄດ້ ອິງຕາມອົງການອະນາໄມໂລກ ຫຼື WHO ພວກເດັກນ້ອຍ 190 ລ້ານຄົນ ໃນທົ່ວໂລກ ບໍ່ໄດ້ຮັບ ວິຕາມິນ A ຢ່າງພຽງພໍ ນັກຊ່ຽວຊານດ້ານໂພຊະນາການ ທ່ານນາງ Anna Herforth ກ່າວຜ່ານທາງ Skype ວ່າ ວິຕາມິນເສີມຕ່າງໆ ສາມາດແກ້ ບັນຫາໄດ້ ຊົ່ວຄາວເທົ່ານັ້ນ ທ່ານ ນາງ Herforth ເວົ້າວ່າ ດັ່ງນັ້ນ ອົງການ ຄົ້ນຄວ້າ ດ້ານກະສິກຳ ທີ່ມີຊື່ວ່າ HarvestPlus ຢາກປັບປຸງອາຫານການກິນ ຂອງພວກຄົນທຸກຍາກ ໃນໂລກ ຢູ່ຕາມຊົນນະບົດ ໂດຍການ ນຳສະເໜີ ພືດພັນຫຼັກຕ່າງໆ ທີ່ອຸດົມສົມບູນ ດ້ວຍທາດອາຫານຫຼັກຕ່າງໆ ຕາມທຳມະຊາດ ທ່ານ Alan de Brauw ເວົ້າວ່າ ທ່ານ Alan de Brauw ເປັນນັກເສດຖະສາດ ຢູ່ທີ່ສະຖາບັນຄົ້ນຄວ້າ ນະໂຍບາຍ ດ້ານອາຫານສາກົນ ຊຶ່ງເປັນຜູ້ຮ່ວມຂຽນລາຍງານກ່ຽວກັບ ສຶກສາຄົ້ນຄວ້າໃໝ່ດັ່ງກ່າວ ຢູ່ໃນວາລະສານ World Development ບັນດາເພື່ອນຮ່ວມງານຂອງທ່ານ ຢູ່ທີ່ອົງການ HarvestPlus ໄດ້ນຳສະເໜີ ພວກມັນດ້າງ ຫວານເນື້ອສີສົ້ມ ໃຫ້ແກ່ຊາວໂມຊຳບິກ ໃນປີ 2006 ທ່ານ de Brauw ເວົ້າວ່າ ຊາວກະສິກອນ ໂມຊຳບິກ ໄດ້ພາກັນປູກມັນດ້າງຫວານ ສີຂາວ ຫຼື ສີເຫຼືອງຢູ່ແລ້ວ ແຕ່ ມັນດ້າງເຫລົ່ານີ້ ໃຫ້ວິຕາມິນ A ພຽງໜ້ອຍດຽວ ແຕ່ມັນດ້າງຫວານສີສົ້ມ ນ້ອຍຫົວດຽວ ມີ ວິຕາມິນ A ເຕັມສ່ວນທີ່ຈະສະໜອງໃຫ້ພຽງພໍ ພາຍໃນນຶ່ງມື້ ປະຊາຊົນ ໃນ 24 ໝູ່ບ້ານ ໄດ້ຮັບເຄືອມັນດ້າງຫວານສີສົ້ມ ພ້ອມ ດ້ວຍ ການເຝິກອົບຮົມ ແລະ ການສິດສອນໃຫ້ຮູ້ ກ່ຽວກັບວິທີການປູກຝັງເຄືອມັນດ້າງດັ່ງກ່າວ ແລະ ຄວາມສຳຄັນ ຂອງວິຕາມິນ A ໃນຕອນທ້າຍຂອງການສຶກສາຄົ້ນຄວ້າ ໄລຍະ 3 ປີນັ້ນ ມີກໍລະນີ ພວກເດັກນ້ອຍ ທີ່ມີ ອາການຖອກທ້ອງ ຕ່ຳກວ່າ 40 ເປີເຊັນ ໃນບັນດາໝູ່ບ້ານ ທີ່ປູກມັນດ້າງຫວານສີສົ້ມ ເມື່ອ ປຽບທຽບກັບ 12 ໝູ່ບ້ານ ບ່ອນທີ່ພວກເຂົາເຈົ້າ ບໍ່ໄດ້ຮັບການແນະນຳ ມັນດ້າງຫວານນັ້ນ ໃນບັນດາພວກເດັກນ້ອຍ ອາຍຸຕ່ຳກວ່າ 3 ປີ ຄວາມແຕກຕ່າງ ກໍຄື 50 ເປີເຊັນ ທ່ານ de Brauw ເວົ້າວ່າ ບັນດານັກຊ່ຽວຊານ ກຳລັງສົ່ງເສີມແນວຄິດ ທີ່ສິດສອນໃຫ້ແກ່ຊາວກະສິກອນ ວິທີການ ປູກຝັງ ໃຫ້ຫຼາຍຂຶ້ນ ແລະ ໃຫ້ອາຫານດີຂຶ້ນຕື່ມ ຊຶ່ງເປັນແນວທາງທີ່ດີທີ່ສຸດ ໃນບັນດາແນວ ທາງຕ່າງໆ ເພື່ອປັບປຸງ ສຸຂະພາບ ທ່ານນາງ Herforth ກໍເວົ້າວ່າ ທ່ານ ນາງ Anna Herforth ບໍ່ໄດ້ມີສ່ວນຮ່ວມໃນການສຶກສາຄົ້ນຄວ້ານີ້ ແຕ່ທ່ານນາງ ກ່າວວ່າ ມັນເຮັດໜ້າທີ່ ໃນການເຊື່ອມໂຍງຕໍ່ກັນ ໄດ້ເປັນຢ່າງດີ ທ່ານນາງ Herforth ເວົ້າວ່າ ອົງການ HarvestPlus ເອົາວິທີການແບບດຽວກັນກັບ ພືດຜົນອື່ນໆ ລວມທັງ ມັນຕົ້ນ ທີ່ມີ ວິຕາມິນ A ສູງ ຢູ່ໃນປະເທດໄນຈີເຣຍ, ເຂົ້າຟ່າງທີ່ອຸດົມດ້ວຍທາດເຫຼັກ ຢູ່ໃນອິນເດຍ, ເຂົ້າທີ່ມີທາດສັງກະສີສູງ ຢູ່ໃນບັງກລາແດັສ